1. ທີ່ຕັ້ງ ແລະ ພາລະບົດບາດຂອງສະຖາບັນສົ່ງເສີມພະລັງງານທົດແທນ
ສະຖາບັນສົ່ງເສີມພະລັງງານທົດແທນ ມີສໍານັກງານຕັ້ງຢູ່ຖະໜົນໜອງບອນ, ບ້ານຝາຍ, ເມືອງໄຊເສດຖາ, ນະຄອນຫຼວງວຽງຈັນ ແລະ ມີຊື່ຫຍໍ້ວ່າ “ສສພທ, ເປັນພາສາກົນວ່າ: Institute of Renewable Energy Promotion (IREP)” ແມ່ນສະຖາບັນສົ່ງເສີມ ແລະ ບໍລິຫານວິຊາການ ຢູ່ໃນລະບົບອົງການຈັດຕັ້ງຂອງກະຊວງພະລັງງານ ແລະ ບໍ່ແຮ່. ມີພາລະບົບບາດຊ່ວຍລັດຖະມົນຕີກະຊວງພະລັງງານ ແລະ ບໍ່ແຮ່ໃນຂົງເຂດວຽກງານສົ່ງເສີມ, ຄຸ້ມຄອງ, ຕິດຕາມ, ກວດກາ, ພັດທະນາດ້ານພະລັງງານທົດແທນ, ການປະຢັດ ແລະ ນຳໃຊ້ພະລັງງານຢ່າງມີປະສິດທິພາບ, ໄຟຟ້າຊົນນະບົດ, ພະລັງງານທາງເລືອກ ແລະ ກອງທຶນສົ່ງເສີມພະລັງງານໃນຂອບເຂດທົ່ວປະເທດ.
2. ສິດ ແລະ ໜ້າທີ່ລວມຂອງສະຖາບັນສົ່ງເສີມພະລັງງານທົດແທນ
- ຄົ້ນຄວ້າ, ປັບປຸງຜັນຂະຫຍາຍນະໂຍບາຍ, ຍຸດທະສາດ, ແຜນການ ແລະ ແຜນງານດ້ານພະລັງ ງານທົດແທນບໍ່ແມ່ນໄຟຟ້ານ້ຳຕົກ, ພະລັງງານທາງເລືອກ, ນຳໃຊ້ພະລັງງານຢ່າງມີປະສິດທິພາບ, ໄຟຟ້າຂະໜາດນ້ອຍຊົນນະບົດ ແລະ ກອງທຶນສົ່ງເສີມ ແລະ ພັດທະນາພະລັງງານ (ກສພ) ໃຫ້ປະກົດຜົນເປັນຈິງ;
- ສ້າງ, ປັບປຸງເອກສານນິຕິກຳ ແລະ ກົນໄກສະໜັບສະໜູນທີ່ເໝາະສົມ ເພື່ອເປັນເຄື່ອງມືໃນການຄຸ້ມຄອງມະຫາພາກ ແລະ ສົ່ງເສີມການຈັດຕັ້ງປະຕິບັດການພັດທະນາດ້ານພະລັງງານທົດແທນ ບໍ່ແມ່ນໄຟຟ້ານ້ຳຕົກ, ພະລັງງານທາງເລືອກ, ການນຳໃຊ້ພະລັງງານຢ່າງມີປະສິດທິພາບ, ໄຟຟ້າຊົນ ນະບົດ ແລະ ກອງທຶນສົ່ງເສີມ ແລະ ພັດທະນາພະລັງງານ;
- ສຶກສາ, ປະກອບຄຳເຫັນຕໍ່ໂຄງການຂະຫຍາຍໄຟຟ້າຊົນນະບົດ ທີ່ນຳໃຊ້ງົບປະມານກອງທຶນ (ກສພ) ການຊ່ວຍເຫຼືອຂອງສາກົນ ແລະ ແຫຼ່ງທຶນອື່ນໆ ຕາມການມອບໝາຍຂອງລັດຖະມົນຕີ;
- ສຶກສາ ແລະ ຈັດຕັ້ງປະຕິບັດໂຄງການສາທິດ, ສ້າງຄວາມເຂັ້ມແຂງທາງດ້ານວິຊາການໃຫ້ແກ່ບຸກຄະລາກອນຂັ້ນສູນກາງ ແລະ ທ້ອງຖິ່ນ ຕໍ່ການພັດທະນາດ້ານພະລັງງານທົດແທນ, ພະລັງງານທາງເລືອກ, ການນຳໃຊ້ພະລັງງານຢ່າງມີປະສິດທິພາບ ແລະ ການຂະຫຍາຍໄຟຟ້າຊົນນະບົດ;
- ຊຸກຍູ້, ສົ່ງເສີມ, ຄຸ້ມຄອງ, ຕິດຕາມກວດກາໂຄງການການລົງທຶນຂອງລັດ, ພາກເອກະຊົນ ແລະ ຮູບແບບການລົງທຶນແບບລັດ-ເອກະຊົນ ແລະ ລັດ-ເອກະຊົນ-ປະຊາຊົນໃນຂົງເຂດພະລັງງານທົດແທນ, ໄຟຟ້າຊົນນະບົດ, ພະລັງງານທາງເລືອກ ແລະ ການນຳໃຊ້ພະລັງງານຢ່າງມີປະສິດທິພາບ;
- ປະສານສົມທົບ, ພົວພັນ ແລະ ຮ່ວມມືກັບພາກສ່ວນກ່ຽວຂ້ອງທັງພາຍໃນ ແລະ ຕ່າງປະເທດໃນຂົງເຂດພະລັງງານທົດແທນ, ການນຳໃຊ້ພະລັງງານຢ່າງມີປະສິດທິພາບ, ພະລັງງານທາງເລືອກ, ກົນໄກການພັດທະນາທີ່ສະອາດ ແລະ ການປັບຕົວເຂົ້າກັບການປ່ຽນແປງດິນຟ້າອາກາດ ແລະ ຂອບການຮ່ວມມືອື່ນໆ ຕາມການມອບໜາຍຂອງກະຊວງ;
- ສ້າງ, ປັບປຸງ, ເຜີຍແຜ່ຖານຂໍ້ມູນຂ່າວສານ, ແນະນຳຂໍ້ມູນດ້ານພະລັງງານທົດແທນ, ພະລັງງານທາງເລືອກ, ໄຟຟ້າຊົນນະບົດ, ການນຳໃຊ້ພະລັງງານຢ່າງມີປະສິດທິພາບ;
- ຄົ້ນຄວ້າຊອກຫາແຫຼ່ງທຶນ ເພື່ອນຳໃຊ້ເຂົ້າໃນວຽກງານສົ່ງເສີມການພັດທະນາໄຟຟ້າຊົນນະບົດ, ພະລັງງານທົດແທນ, ພະລັງງານທາງເລືອກ ແລະ ການປະຢັດພະລັງງານໃຫ້ມີປະສິດທິຜົນ;
- ຄົ້ນຄວ້າ ແລະ ປະກອບຄຳເຫັນຕໍ່ບົດລາຍງານ ກ່ຽວກັບ ບົດວິພາກເສດຖະກິດ-ເຕັກນິກ ຂອງໂຄງການພັດທະນາພະລັງງານທົດແທນ, ການປະຢັດພະລັງງານ, ໄຟຟ້າຊົນນະບົດ ແລະ ພະລັງ ງານທາງເລືອກ;
- ຄົ້ນຄວ້າ ແລະ ປະກອບຄຳເຫັນ ດ້ານວິຊາການຕໍ່ການສະເໜີສ້າງຕັ້ງກິດຈະການດ້ານພະລັງງານເຊື້ອໄຟຊີວະພາບ ຕາມການສະເໜີຂອງພາກສ່ວນກ່ຽວຂ້ອງ
- ຄົ້ນຄວ້າ ແລະ ປະກອບຄຳເຫັນຕໍ່ການລົງທຶນໃນໂຄງການພະລັງງານທົດແທນ, ການປະຢັດພະລັງ ງານ ແລະ ພະລັງງານທາງເລືອກ;
- ເຂົ້າຮ່ວມການເຈລະຈາບົດບັນທຶກຄວາມເຂົ້າໃຈ, ສັນຍາພັດທະນາໂຄງການ, ສັນຍາສຳປະທານໂຄງການຂອງໂຄງການພັດທະນາພະລັງງານທົດແທນ, ການປະຢັດພະລັງງານ, ພະລັງງານທາງເລືອກ ແລະ ບັນດາເອກະສານຕ່າງໆ ຕາມການມອບໝາຍຂອງລັດຖະມົນຕີ;
- ສ້າງຄວາມເຂັ້ມແຂງດ້ານວິຊາການ, ຍົກລະດັບຄວາມຮູ້, ຄວາມສາມາດ ກ່ຽວກັບ ວຽກງານພະລັງງນທົດແທນ, ການປະຢັດພະລັງງານ, ພະລັງງານທາງເລືອກ ແລະ ໄຟຟ້າຊົນນະບົດ ໃຫ້ແກ່ພະນັກງານ-ລັດຖະກອນ ໃນຂອບເຂດທົ່ວປະເທດ;
- ຄົ້ນຄວ້າ ແລະ ນຳສະເໜີການປັບປຸງກົງຈັກການຈັດຕັ້ງ, ແຕ່ງຕັ້ງ, ຍົກຍ້າຍ, ປົດຕຳແໜ່ງ, ບຳລຸງ, ກໍ່ສ້າງ, ບັນຈຸ, ສັບຊ້ອນ, ປະຕິບັດວິໄນ ແລະ ນະໂຍບາຍ ແກ່ພະນັກງານ-ລັດຖະກອນຂອງຕົນ;
- ຄົ້ນຄວ້າ ແລະ ນຳສະເໜີການປະຕິບັດວິໄນ ແລະ ນະໂຍບາຍແກ່ການຈັດຕັ້ງ ແລະ ບຸກຄົນ ທັງພາຍໃນ ແລະ ຕ່າງປະເທດ ໃນການຈັດຕັ້ງປະຕິບັດໂຄງການ ລວມທັງການໃຫ້ລາງວັນດີເດັ່ນປະ ຈຳປີ;
- ປະເມີນຜົນການປະຕິບັດວຽກງານຂອງພະນັກງານ-ລັດຖະກອນປະຈຳປີ, ການຂຶ້ນແຜນກຳນົດພະນັກງານນຳພາ-ຄຸ້ມຄອງ ແລະ ການກຳນົດຕຳແໜ່ງງານຂອງສະຖາບັນໃຫ້ຄົບຖ້ວນ ໂດຍສົມ ທົບກັບກົມຈັດຕັ້ງ ແລະ ພະນັກງານ ຂອງກະຊວງ;
- ຄຸ້ມຄອງວັດຖຸອຸປະກອນ, ພາຫະນະ ແລະ ຊັບສິນຕ່າງໆຂອງສະຖາບັນ ຕາມຂໍ້ກໍານົດຂອງກະ ຊວງ ແລະ ລະບຽບການທີ່ກ່ຽວຂ້ອງ;
- ປະຕິບັດໜ້າທີ່ກວດກາລັດໃນຂອບເຂດຄວາມຮັບຜິດຊອບຂອງສະຖາບັນ ແລະ ຕາມການມອບໝາຍຂອງຂັ້ນເທິງ;
- ເຜີຍແຜ່, ແນະນຳຂໍ້ມູນ, ຂ່າວສານ, ບັນດານິຕິກຳ ແລະ ຄຳສັ່ງ, ຂໍ້ຕົກລົງ ທີ່ຕິດພັນກັບວຽກງານພະລັງງານທົດແທນ, ພະລັງງານທາງເລືອກ, ໄຟຟ້າຊົນນະບົດ, ການປະຢັດພະລັງງານ ແລະ ກອງທຶນ (ກສພ);
- ຄຸ້ມຄອງ, ບໍລິຫານ, ຕິດຕາມ, ກວດສອບ ແລະ ກວດກາ ຕໍ່ການຈັດຕັ້ງປະຕິບັດກອງທຶນ (ກສພ)ຢ່າງມີປະສິດທິພາບ ແລະ ປະສິດທິຜົນ ໃຫ້ສອດຄ່ອງກັບວິໄນທາງການເງິນຂອງລັດ;
- ຮັບຮອງ ແລະ ອອກໃບຢັ້ງຢືນຕໍ່ບົດວິພາກເສດຖະກິດ-ເຕັກນິກຂອງໂຄງການພະລັງງານທົດແທນເປັນຕົ້ນແມ່ນ: ແສງຕາເວັນ, ລົມ, ຊີວະມວນ, ແກັສຊີວະພາບ ແລະ ນໍ້າມັນເຊື້ອໄຟຊີວະພາບ, ການປະຢັດພະລັງງານ, ພະລັງງານທາງເລືອກ, ໂຄງການພະລັງງານທີ່ນຳໃຊ້ງົບປະມານຂອງທຶນ;
- ອອກໃບຢັ້ງຢືນ ເເລະ ເຄື່ອງໝາຍຮັບຮອງການປະຢັດພະລັງງານໃຫ້ເເກ່ບຸກຄົນ, ນິຕິບຸກຄົນ, ຜູ່ປະກອບການຜະລິດ, ຜູ່ນຳເຂົ້າອຸປະກອນໄຟຟ້າທີ່ມີປະສິດທິພາບສູງ ແລະ ນຳສະເໜີຂັ້ນເທິງໃຫ້ລາງວັນດີເດັ່ນດ້ານການບໍລິຫານ-ຈັດການພະລັງງານ ຂອງຫົວໜ່ວຍທຸລະກິດ;
- ຮຽກເຊີນຜູ່ປະກອບການທັງພາຍໃນ ແລະ ຕ່າງປະເທດ ເພື່ອປຶກສາຫາລືວຽກງານຕ່າງໆ ຕາມພາ ລະບົດບາດ, ສິດ ແລະ ໜ້າທີ່, ນໍາສະເໜີຕໍ່ຄະນະນຳກະຊວງພິຈາລະນາມາດຕະການຕ່າງໆ ຕໍ່ບັນດາບຸກຄົນ, ນິຕິບຸກຄົນ ທີ່ດຳເນີນກິດຈະການດ້ານພະລັງງານທົດແທນ, ພະລັງງານທາງເລືອກ, ພະລັງງານຮັບໃຊ້ຊົນນະບົດ, ການປະຢັດພະລັງງານ ແລະ ກອງທຶນ (ກສພ);
- ເຊັນເອກະສານທາງລັດຖະການທີ່ພົວພັນເຖິງໜ້າທີ່ ແລະ ຄວາມຮັບຜິດຊອບຂອງສະຖາບັນ ຫຼື ຕາມການມອບໝາຍຂອງລັດຖະມົນຕີ;
- ເປັນຈຸດປະສານງານ, ພົວພັນ, ຮ່ວມມືກັບທຸກພາກສ່ວນທັງພາຍໃນ ແລະ ຕ່າງປະເທດ ດ້ານພະລັງງານທົດແທນ, ການປະຢັດພະລັງງານ, ການຂະຫຍາຍໄຟຟ້າຊົນນະບົດ ແລະ ພະລັງງານທາງເລືອກ ຕາມການມອບໜາຍຂອງລັດຖະມົນຕີ;
- ກວດກາ, ຕິດຕາມ, ກວດສອບດ້ານວິຊາການຕໍ່ບັນດາໂຄງການພັດທະນາພະລັງງານທົດແທນ, ພະລັງງານທາງເລືອກ, ໄຟຟ້າຊົນນະບົດ ແລະ ການປະຢັດພະລັງງານ ແລະ ສະເໜີໃຫ້ລາງວັນດີເດັ່ນແກ່ບັນດາກິດຈະການ ແລະ ຫົວໜ່ວຍທຸລະກິດ ໃນການປະຕິບັດພັນທະ ແລະ ບໍລິຫານຈັດ ການດ້ານພະລັງງານຢ່າງປະຢັດ ແລະ ມີປະສິດທິພາບ;
- ຄຸ້ມຄອງ, ບໍລິຫານ, ຕິດຕາມ, ກວດສອບ, ກວດກາຕໍ່ການຈັດຕັ້ງປະຕິບັດກອງທຶນ (ກສພ) ຢ່າງມີປະສິດທິພາບ ແລະ ປະສິດທິຜົນໃຫ້ສອດຄ່ອງກັບວິໄນທາງການເງິນຂອງລັດ;
- ຈັດຕັ້ງປະຕິບັດ ແລະ ດຳເນີນການປັບປຸງກົງຈັກການຈັດຕັ້ງ, ແຕ່ງຕັ້ງ, ຍົກຍ້າຍ, ປົດຕຳແໜ່ງ, ບຳລຸງ, ກໍ່ສ້າງ, ບັນຈຸ, ສັບຊ້ອນ, ປະຕິບັດວິໄນ ແລະ ນະໂຍບາຍ ແກ່ພະນັກງານ-ລັດຖະກອນຂອງຕົນ ຕາມການຕົກລົງຂອງລັດຖະມົນຕີ;
- ປະເມີນຜົນການປະຕິບັດວຽກງານຂອງພະນັກງານ-ລັດຖະກອນປະຈຳປີ, ການຂຶ້ນແຜນກຳນົດພະນັກງານນຳພາ-ຄຸ້ມຄອງ ແລະ ການກຳນົດຕຳແໜ່ງງານຂອງສະຖາບັນໃຫ້ຄົບຖ້ວນ ໂດຍສົມ ທົບກັບກົມຈັດຕັ້ງ ແລະ ພະນັກງານ ຂອງກະຊວງ;
- ຄຸ້ມຄອງວັດຖຸອຸປະກອນ, ພາຫະນະ ແລະ ຊັບສິນຕ່າງໆຂອງສະຖາບັນ ຕາມຂໍ້ກໍານົດຂອງກະ ຊວງ ແລະ ລະບຽບການທີ່ກ່ຽວຂ້ອງ;
- ປະຕິບັດໜ້າທີ່ກວດກາລັດໃນຂອບເຂດຄວາມຮັບຜິດຊອບຂອງສະຖາບັນ ແລະ ຕາມການມອບໝາຍຂອງຂັ້ນເທິງ;
- ປະຕິບັດສິດອື່ນໆ ຕາມການມອບໝາຍຂອງລັດຖະມົນຕີ.
3. ໂຄງປະກອບກົງຈັກການຈັດຕັ້ງຂອງສະຖາບັນສົ່ງເສີມພະລັງງານທົດແທນ
ສະຖາບັນສົ່ງເສີມພະລັງງານປະກອບດ້ວຍ 6 ພະແນກ ແລະ 1 ຫ້ອງການດັ່ງຕໍ່ໄປນີ້:
- ພະແນກສັງລວມຂໍ້ມູນຂ່າວສານ;
- ພະແນກສົ່ງເສີມຜະລິດໄຟຟ້າຈາກພະລັງງານ: ລົມ, ແສງຕາເວັນ ແລະ ຊີວະມວນ;
- ພະແນກສົ່ງເສີມການອະນຸລັກ ແລະ ປະຢັດພະລັງງານ;
- ພະແນກສົ່ງເສີມພະລັງງານເຊື້ອໄຟຊີວະພາບ;
- ພະແນກສົ່ງເສີມ ແລະ ພັດທະນາໄຟຟ້າຊົນນະບົດ;
- ພະແນກສົ່ງເສີມພະລັງງານທາງເລືອກ;
- ພະແນກຄຸ້ມຄອງກອງທຶນສົ່ງເສີມ ແລະ ພັດທະນາພະລັງງານ.
4. ໂຄງຮ່າງການຈັດຕັ້ງຂອງສະຖາບັນສົ່ງເສີມພະລັງງານທົດແທນ
5. ຕິດຕໍ່ພົວພັນ
ເບີໂທ: 021 413012